ΠΑΡΙΣΙ
Γεια σας, παιδιά.
Γεια.
ΒΙΚΤΟΡΙΑ ΜΠΕΚΑΜ
Η Τζέιν θα έρθει σε λίγο. Η Λάρα θα έρθει σε λίγο.
Έχω καταναλώσει καφεΐνη στο μέγιστο.
Είπες ότι θα δεις τις θέσεις;
-Ναι. Εδώ. -Ναι. Εντάξει.
-Θα έρθει ο Τζανκάρλο. -Έστειλε μήνυμα.
Πού θα τον βάλεις να κάτσει;
-Δίπλα στη Ρουατφέλντ. -Ωραία.
Τζόελ, Κριστίν, Γιούργκεν, Ντοβίλ και Έλενα.
Γίνεται να μην τον βάλουμε…
-Θα ήταν απέναντι. -Εντάξει.
Με την Κάρμεν Κας.
ΕΠΕΙΣΟΔΙΟ ΤΡΙΑ Η ΜΕΡΑ ΤΗΣ ΕΠΙΔΕΙΞΗΣ
Η μέρα της επίδειξης είναι πάντα χαοτική.
Ανησυχώ για τη φούστα.
Έμεινα ξάγρυπνη όλη νύχτα, γιατί ανησυχούσα γι' αυτό το λουκ.
Τη φοράει ένα μοντέλο που λέγεται Φελίς. Είναι εκπληκτική.
Η φούστα είναι διάφανη.
Θέλαμε να φτιάξουμε άλλη, αλλά δεν προλαβαίναμε.
-Δεν κοιμήθηκες; -Καθόλου.
ΛΑΡΑ ΜΠΑΡΙΟ ΔΙΕΥΘΥΝΤΡΙΑ ΣΧΕΔΙΑΣΜΟΥ
Τελειώσαμε στις 3:00 το πρωί.
ΣΟΝ ΙΣΤΟ ΔΙΕΥΘΥΝΤΗΣ ΑΤΕΛΙΕ
Ήρθαμε πάλι στις 9:00 το πρωί.
Θέλω να βεβαιωθώ ότι είναι όλα έτοιμα.
Μη λες ψέματα. Είναι αγχωτικό!
Είπα ότι είναι αγχωτικό.
Η επίδειξη είναι σε έξι επτά ώρες,
και κοντεύουμε.
-Κοντεύουμε. -Έρχομαι.
Όταν παίρνεις κάποιον εμμονικό με τον έλεγχο…
Έτσι με αποκαλώ, με την καλή έννοια.
Όταν παίρνεις κάποιον που θέλει να έχει τον έλεγχο
και τον βάζεις σε μια κατάσταση που είναι εκτός ελέγχου,
νιώθει πολύ άβολα.
Ένα μεγάλο κομμάτι της ζωής μου ήταν εκτός ελέγχου.
Πρώτα ο εκφοβισμός,
και μετά όλα αυτά που γράφονταν και λέγονταν για μένα.
Τα λέμε αργότερα.
Υπάρχουν πολλά που δεν μπορούμε να ελέγξουμε.
Τη μέρα της επίδειξης, αυτό με αγχώνει.
ΤΕΣΣΕΡΙΣ ΩΡΕΣ ΠΡΙΝ ΑΠΟ ΤΗΝ ΕΠΙΔΕΙΞΗ
Τα πράγματα φαίνονται καλύτερα.
Όλα τακτοποιούνται.
Γυρίσαμε ανάποδα τα κεριά για να μη βραχούν.
-Έχουμε χήνες. -Είναι όλα υπέροχα.
Όλα θα πάνε καλά.
Ο προτζέκτορας πάει μέχρι το ταβάνι. Όλα πάνε καλά.
ΚΛΕΜΑΝ ΚΟΡΑΖ ΔΙΕΥΘΥΝΤΗΣ ΕΙΚΟΝΑΣ
Λιγότερο άγχος είχα για τον καιρό στον γάμο μου.
Ναι.
Έβρεξε τη μέρα του γάμου μου. Όχι σήμερα.
Αυτό είναι πιο σημαντικό.
Ας μην κοιτάμε αριστερά ή δεξιά.
Μου απαγόρευσαν να κοιτάω τον καιρό.
Όταν έρχεσαι στον χώρο,
καταλαβαίνεις το μέγεθος της φιλοδοξίας που έχεις.
Έχεις προχωρήσει πολύ.
Θυμάμαι όταν έκανες τις μικρές παρουσιάσεις στη Νέα Υόρκη.
Τι σκέφτεσαι; Τι οραματίζεσαι;
Το κάνω εδώ και 17 χρόνια τώρα.
Η επιχείρηση έχει περάσει πολλά.
Και ως ανεξάρτητη επωνυμία,
νιώθω περήφανη για όσα έχουμε πετύχει.
Σκέψου όλα τα καλά που προέρχονται από το κρύο.
Θα έχουν τεζαρισμένο δέρμα, έτσι;
Και πολύ σκληρές ρώγες.
Ελπίζω η Χάρπερ να έφερε παλτό. Ή έστω ένα σακάκι.
Υπάρχει τεράστια πίεση.
Θέλω να έχει μεγάλη επιτυχία.
Αυτή η δουλειά είναι τα πάντα για μένα.
Είναι ο εαυτός μου.
Αλλά ήταν φοβερό ταξίδι.
Παραλίγο να τα χάσω όλα.
Ήταν μια σκοτεινή εποχή.
Έκλαιγα πριν πάω στη δουλειά κάθε μέρα,
γιατί ένιωθα σαν πυροσβέστης.
Ας μιλήσουμε για τους Μπέκαμ τώρα.
-Πάντα στα πρωτοσέλιδα. -Άλλου είδους βασιλιάδες.
Βρίσκω πολύ ενδιαφέρουσα τη διατύπωση.
Ο "αντρούλης" έσωσε εκείνη και την επιχείρησή της.
-Μου το εξηγείτε; -Λοιπόν…
Χρωστούσαμε δεκάδες εκατομμύρια.
Γυρνάω σπίτι στον άντρα μου,
αλλά γυρνάω και στον συνέταιρό μου.
Και του μιλούσα για τη δουλειά.
Έπρεπε. Είχε επενδύσει.
Ο ΝΤΕΪΒΙΝΤ ΣΩΖΕΙ ΤΗΝ ΕΤΑΙΡΕΙΑ
Και το μισούσα. Το μισούσα πραγματικά.
Καθίσαμε μαζί και είδαμε τι είχα επενδύσει.
Ένας μέρος αυτής της συζήτησης με πλήγωσε πολύ,
γιατί η Βικτόρια είναι περήφανη γυναίκα.
Όταν γνωριστήκαμε, ήταν πιο πλούσια από μένα.
Αγόρασε το πρώτο μας σπίτι,
γνωστό ως Παλάτι του Μπέκινγκχαμ.
Όταν, λοιπόν, ήρθε και μου είπε
"Η επιχείρηση χρειάζεται κι άλλα χρήματα",
ήταν δύσκολο και για τους δυο μας.
Γιατί δεν είχα λεφτά για να συνεχίσω να το κάνω.
Και τελικά είπα "Δεν μπορεί να συνεχιστεί".
Όλο το οικοδόμημα κατέρρεε.
Έχανα την επιχείρησή μου.
Χρειαζόμουν μια εξωτερική επένδυση.
Χρειαζόμουν κάποιον να με βοηθήσει.
Η Βικτόρια δεν έψαχνε απλώς έναν συνέταιρο που θα έβαζε λεφτά.
Χρειαζόταν έναν συνεργάτη που ήξερε τη δουλειά,
καταλάβαινε το όνειρό της
και ήταν ικανός να το πραγματοποιήσει.
Όταν είδα την επιχείρηση, μίλησα με κόσμο,
μίλησα με άτομα εκτός του χώρου,
και κατάλαβα ότι ήταν μια πολύ δύσκολη κατάσταση.
Ήταν μια καταστροφή.
ΦΙΑΣΚΟ 8 ΕΚΑΤΟΜΜΥΡΙΩΝ
Αρχίσαμε να διαβάζουμε τι έγραφαν.
Ήταν φρικτό.
Έλεγαν "Είναι η χειρότερη επιχείρηση".
Μετά είδα τα βιβλία και τους αριθμούς.
Απώλειες, απώλειες, απώλειες.
Κανένα κέρδος.
Ειλικρινά, δεν είχα ξαναδεί κάτι τόσο δύσκολο να διορθωθεί.
Όταν γνώρισα τον Ντέιβιντ Μπελχάσεν,
ήξερα ότι το όνειρό μου ήταν να επενδύσει στην επιχείρησή μου.
Αλλά είναι σαν να έχεις ένα τεράστιο πλοίο που έχει σαλπάρει,
και πρέπει να το γυρίσεις πίσω το αναθεματισμένο.
Και δεν ήξερα αν ήθελε να αναλάβει την πρόκληση.
Ήταν πολύ αγχωτικό για μένα, γιατί ήμουν απελπισμένη,
όχι μόνο για τα λεφτά,
αλλά για όλα τα άλλα που θα μπορούσε να προσφέρει.
Ποτέ δεν επενδύω σε κάτι που δεν νιώθω ότι είναι σωστό.
Αφότου κλείσαμε τα βιβλία,
είπαμε "Δεν θα το κάνουμε. Αποκλείεται".
Ένιωσα συντετριμμένη,
γιατί μου πήρε πολύ καιρό να φτάσω μέχρι εκεί.
Έπρεπε να ανακοινώσω στην ομάδα "Συγγνώμη, αποφασίσαμε να μην το κάνουμε".
Βγήκα με τη γυναίκα μου Σάββατο βράδυ,
κι ήταν εκθαμβωτική.
Της είπα "Τι φοράς;"
"Βικτόρια Μπέκαμ".
Είπα "Αγοράζεις πολλά ρούχα της Βικτόρια Μπέκαμ;"
Μου είπε "Αμέτρητα. Τα λατρεύω. Είναι εκπληκτικά".
Άναψε μια φλόγα μέσα μου. Έγινε σαν φωτιά.
Τη Δευτέρα μάζεψα την ομάδα. Είπα "Πρέπει να το κάνουμε.
Αν αποτύχει, απέτυχε".
Υπογράψαμε.
Και θυμάμαι ότι ήταν πολύ συγκινημένη.
Μου είπε "Δεν θα σε απογοητεύσω".
Ποτέ δεν φοβήθηκα να δουλέψω σκληρά,
αλλά δεν ήξερα πόσο επώδυνο θα ήταν.
ΤΡΕΙΣ ΩΡΕΣ ΠΡΙΝ ΑΠΟ ΤΗΝ ΕΠΙΔΕΙΞΗ
-Είσαι πανέμορφη. -Ευχαριστώ.
Είσαι κούκλα. Είσαι χαρούμενη;
Έκανες τέλειο χτένισμα και μακιγιάζ.
-Είστε πανέμορφες. -Ευχαριστούμε.
-Κρύο. -Πανέμορφες!
Η Βικτόρια, όταν έχει επίδειξη, είναι πολύ συγκεντρωμένη.
-Πού είναι; -Αριστερά, εκεί.
Επιβλέπει την κολεξιόν, τα λουκ,
τα μοντέλα, τη μουσική.
Δεν την έχω δει ποτέ αναστατωμένη.
Φέτος ήταν αλλιώς.
Και καταλάβαινα ότι σκεφτόταν "Άντε, πήγαινε τώρα".
Λοιπόν, σας έχω νέα.
-Η Φελίς έπεσε από το ποδήλατο. -Εντάξει.
Αυτό είναι το πόδι της.
-Γαμώτο! -Και φοράει τη διάφανη φούστα.
-Είναι καλά. -Ευτυχώς.
Πόσο μακριά είναι η φούστα; Καλύπτει το γόνατο;
ΤΖΕΪΝ ΧΑΟΥ ΣΤΙΛΙΣΤΡΙΑ
Είπα "Φόρα το λουκ σου. Θα το δει".
Να της αλλάξουμε το λουκ;
Δεν ξέρω αν θα της κάνει.
Ας βρούμε κάποιο παρόμοιο.
-Ας το σκεφτούμε. -Μήκος και τέτοια.
Θέλω να προσπαθήσω να κρατήσω τη φούστα.
Η φούστα τής φτάνει ως εδώ, αλλά θα φαίνεται.
Σίγουρα θα φαίνεται.
Ας δούμε όλες τις επιλογές.
Ένα λεπτό.
Να το δοκιμάσουμε στη Φελίς να το δούμε;
Δεν ήρθε ακόμα.
Να τη βρω και να της εξηγήσω την κατάσταση;
Δεν σ' αρέσει το παντελόνι;
Μαύρο παντελόνι και ροζ τοπ;
Δεν είναι απλό, είναι με κορσέ.
Είναι ένα εξαιρετικό παντελόνι.
-Ας… -Όταν βάλουμε…
Δύσκολο ν' αλλάξω λουκ τελευταία στιγμή,
γιατί μια βδομάδα σκεφτόμουν "Είναι το σωστό λουκ για τη σωστή κοπέλα;"
Δεν υπάρχει το περιθώριο να αλλάξεις λουκ πριν από την επίδειξη.
Τώρα, αντί για φούστα, έχουμε παντελόνι.
Πρέπει να κρύψουμε τα πόδια της, γιατί έχει μελανιασμένο γόνατο.
Λογικό να πίνω.
Νιώθω σαν να γεννάμε τρίδυμα.
Δεν έχει τελειωμό. "Και ένα! Κάτσε, έχεις άλλα δύο".
Σε πέντε λεπτά, θα έχουμε αρκετή μουσική.
Αρκετή μουσική για να ξεκινήσει η πρόβα.
Αν δεν έχουμε μουσική, θα αναγκαστώ να σας τραγουδήσω.
-Είναι… -Βασικά…
-Πραγματικά… -Όλοι θα χαρούν.
Εγώ κι ο Κλεμάν θα είμαστε οι νέοι Σόνι και Σερ.
Τέλεια!
Λοιπόν, περιμένουμε να ξεκινήσει η μουσική.
Πάρτε το. Έχω σύνδρομο μετατραυματικού στρες.
Εντάξει. Λοιπόν.
-Όλα θα πάνε καλά. -Είμαστε μια χαρά.
-Γαμώτο, άρχισε να βρέχει. -Όχι.
Εντάξει. Με συγχωρείτε.
-Μόλις έμαθα ότι άρχισε να βρέχει. -Άρχισε να βρέχει.
Με συγχωρείτε.
Δεν ξέρω τι να πω.
Θεέ μου.
Όχι!
Όλα θα πάνε καλά.
Θεέ μου, δεν αντέχω!
Δεν είναι παραγωγικό το να χάσω την ψυχραιμία μου.
Δεν είναι καθόλου παραγωγικό.
Έχουν επενδυθεί πολλά σ' αυτήν την επίδειξη,
πολλή προσπάθεια, ταλέντο, πάθος.
Βρέχει πολύ.
Δεν μπορώ να το χειριστώ. Θα πάω να κάτσω κάπου μόνη.
Μας κάνουν πλάκα, έτσι;
Μας κάνουν πλάκα.
Πλάκα.
Θα το αναβάλουμε;
-Ναι, πρέπει να το αναβάλουμε. -Πρέπει.
Δεν γίνεται να αρχίσουμε όταν βρέχει καταρρακτωδώς.
Όχι.
Βικτόρια, εσύ αποφασίζεις.
Ξέρει την πρόκληση.
Ξέρει ότι το παιχνίδι μπορεί να σταματήσει ή να προχωρήσει με δυσκολία.
Όταν έγινα συνέταιρος της Βικτόρια,
η επιχείρηση ήταν σε πολύ δυσχερή κατάσταση.
Έπρεπε να καταλάβω
αν ήταν πραγματικά ικανή να αποδεχτεί αυτό που έπρεπε να συμβεί.
Για χρόνια, της έλεγαν αυτό που ήθελε να ακούσει.
Θυμάμαι ότι ένα από τα έξοδα ήταν τα φυτά του γραφείου.
Της αρέσουν τα φυτά.
Και κόστιζαν 70.000 τον χρόνο.
Και μετά είχαν κάποιον που ερχόταν να ποτίσει τα φυτά
για 15.000 τον χρόνο.
Κι αυτό ήταν μόνο η αρχή.
Της μίλησα κι αποφάσισα να της πω την αλήθεια, ακριβώς όπως ήταν.
Δεν ήξερα πώς θα αντιδρούσε.
Είπα "Βικτόρια, πρέπει να αλλάξουμε τα πάντα,
όλη τη δομή της επιχείρησης, και αυτό θα είναι επώδυνο".
Κι όταν τελείωσα, εκείνη απλώς άκουγε.
Έμεινε για λίγο σιωπηλή.
Το δέχτηκα χωρίς αντίρρηση.
Ήταν δύσκολο να ακούω αυτά τα πράγματα.
Δεν είχα σπουδάσει διοίκηση επιχειρήσεων.
Προερχόμουν από τον χώρο της ψυχαγωγίας.
Ήμασταν εταιρεία ψυχαγωγίας
που δεν είχε ξαναδουλέψει στον χώρο της μόδας.
Δεν το είχα καταλάβει τότε,
αλλά η σπατάλη ήταν απίστευτη.
Είχα 15 διαφορετικές φόδρες για τα πανωφόρια.
Ο κόσμος νόμιζε ότι είχα συνηθίσει να παίρνω το καλύτερο, να παίρνω τα πάντα.
Παράξενα πράγματα, καρέκλες απ' την άλλη άκρη του κόσμου.
Τα ακούω τώρα και τρομάζω.
Αλλά το επέτρεψα να συμβεί.
Και νομίζω ότι μέρος του προβλήματος ήταν ότι φοβούνταν να μου πουν όχι.
Γιατί;
Νομίζω ότι μάλλον
υπάρχει μια δύναμη, να πω την αλήθεια.
Η δύναμη της διασημότητας.
-Ευχαριστώ, Βικτόρια. -Ευχαριστούμε.
Ο κόσμος νόμιζε ότι δεν είχα συνηθίσει να ακούω "όχι".
Θα παραδεχτώ και θα αναλάβω την ευθύνη
για όσα έπρεπε και μπορούσα να είχα κάνει αλλιώς.
Και ήμουν χρεωμένη.
Έπρεπε να αλλάξω πολλά.
Κατάλαβα ότι είχα χάσει τον δρόμο μου.
Ένα πρόβλημα που εντοπίσαμε
ήταν ότι το αποτύπωμά της εξαφανιζόταν από την επωνυμία.
Δεν ήταν πλέον Βικτόρια Μπέκαμ.
Γινόταν κάτι άλλο.
Έπρεπε να βάλω τη Βικτόρια Μπέκαμ ξανά στην εταιρεία.
Και μια μέρα, μου ήρθε μια ιδέα.
Πήρα τον Γιούργκεν Τέλερ.
Του είπα "Θέλω να αναδημιουργήσουμε την καμπάνια του Μαρκ Τζέικομπς".
Συνήθως δεν επαναλαμβάνομαι. Προτιμώ να κάνω κάτι νέο.
Αλλά ήταν κάτι ξεχωριστό, γιατί ήταν δική της ιδέα και επωνυμία.
Όταν με φωτογράφισε πριν από δέκα χρόνια, έγινα ο περίγελος.
Αλλά ήθελα να ανακτήσω αυτήν την εικόνα για μένα.
Ήθελα να πω κάτι με τη φωτογραφία.
Πήρε τον έλεγχο.
Ο κόσμος κατάλαβε ότι είχε πλάκα. Αλλά κυριολεκτούσε.
Έπεσε με τα μούτρα,
δούλεψε σκληρά για το όραμά της, για αυτό που ήθελε.
Την κομψότητα, τη λάμψη.
Άρχισα να ανταποκρίνομαι στην πρόκληση,
να διευθύνω την επιχείρησή μου.
Ήθελα να κάνω περισσότερα.
Υπέροχο.
-Εκπληκτικό. -Γεια.
Ευχαριστώ.
Γύρισα σε κάτι που ήξερα.
Δουλεύω από το σπίτι.
Έχω τον καθρέφτη μακιγιάζ.
Ήθελα να το μοιραστώ μαζί σας,
να σας δείξω τι μακιγιάζ κάνω κάθε μέρα.
Πάμε, κυρίες.
Όταν λάνσαρα το Beauty, ήξερα τι ήθελα να δημιουργήσω.
Έχω περάσει τη μισή μου ζωή στην καρέκλα μακιγιάζ.
Θα πάρω τη φουντωτή άκρη
και θα τη βάλω στο πιο σκούρο χρώμα.
Όταν ήμουν στις Spice Girls, ήμουν συνέχεια σε εκείνη την καρέκλα.
Κάτι που ταύτισε ο κόσμος μ' εμένα
ήταν το smoky βάψιμο στα μάτια.
Ήθελα να πω
"Έτσι το κάνω. Αν μπορώ εγώ, μπορείς κι εσύ".
Χρησιμοποιώ μόνο ένα προϊόν για να δημιουργήσω το smoky βάψιμο.
Αυτό το προϊόν…
Εμπιστεύτηκα το ένστικτό μου.
Επέτρεψα στον κόσμο να δει τον αληθινό μου εαυτό.
Συγχωρέστε με που τα βίντεο δεν είναι και τέλεια.
Δεν είμαι καλή σ' αυτά.
Θυμάμαι ότι περίμενα να δω την αντίδραση.
Θεέ μου.
Ήταν απίστευτη.
Όταν έγινε επιτυχία το Beauty,
όταν απέκτησα κάτι που είχε επιτέλους πετύχει…
Χάρηκα που σε γνώρισα. Τέλεια τα μαλλιά σου. Υπέροχα.
…αυτό με έκανε να πιστέψω στον εαυτό μου.
Αλλά ήξερα ότι έπρεπε να συνεχίσω…
Ευχαριστώ πολύ.
…γιατί το κομμάτι της μόδας ήταν ακόμα σε δύσκολη κατάσταση.
ΔΥΟ ΩΡΕΣ ΠΡΙΝ ΑΠΟ ΤΗΝ ΕΠΙΔΕΙΞΗ
Δεν ξέρω τι να κάνω.
Τα κορίτσια έχασαν δύο, τρεις, τέσσερις ώρες σε μαλλιά και μακιγιάζ.
Φοράνε ψηλοτάκουνα παπούτσια,
φοράνε ρούχα που δεν πρέπει να βραχούν,
και πρέπει να τις πάμε από το κτίριο στον καλυμμένο χώρο.
Σε κάθε επιχείρηση, ο επιχειρηματίας βάζει ό,τι έχει
από την προσωπικότητά του στη δουλειά.
Ξέρει ότι η επιτυχία απαιτεί επιμονή.
Πρέπει να συνεχίσεις.
Αν δεν το έχεις μέσα σου, το να μπορείς να επιμένεις συνεχώς,
σε περιμένει η αποτυχία.
Δούλεψα σκληρά για να κερδίσω τη θέση μου στη βιομηχανία
και δεν θέλω να χάσω όλα όσα δημιούργησα.
Γάμα το.
Θα κάνουμε την επίδειξη βρέξει χιονίσει.
Ξεκινάμε την πρόβα. Φύγετε όλοι από την πασαρέλα.
Ας βάλουν παπούτσια. Κάποιος να τις κρατάει στη σκάλα…
-Μπορώ να… -Ας το κάνουμε έτσι.
Κορίτσια, κάποιος θα σας κρατάει το χέρι καθώς θα κατεβαίνετε
για να μην πέσετε.
Απλώς ανησυχώ ότι χωρίς πρόβα,
δύσκολα θα κρατήσετε τον χρόνο.
Κανείς δεν εγγυάται ότι όλα θα πάνε καλά.
Αυτό με ανησυχεί, γιατί μ' αρέσει να έχω τον έλεγχο.
Αλλά προσπαθώ να μην το προβάλλω,
γιατί τότε όλα θα καταρρεύσουν.
Θέλει πολλή δουλειά…
ΤΟΜ ΦΟΡΝΤ
…η ολοκλήρωση μιας κολεξιόν και μιας επίδειξης.
Είναι έξι μήνες έμπνευσης, προβών, επιλογής υφασμάτων.
Και ο κόσμος αντιλαμβάνεται αν το άτομο που σχεδίασε το ρούχο
το έκανε με αγάπη, πάθος κι ενθουσιασμό
ή αν σχεδιάστηκε από έναν έμπορο
και δεν έχει ψυχή.
Είδα τη Βικτόρια από το ξεκίνημα,
από τότε που είπε "Θα φτιάξω εταιρεία ρούχων",
από την πρώτη επίδειξη στη Νέα Υόρκη…
μέχρι τώρα.
Δεν την έχω ξαναδεί να τολμά κάτι τόσο μεγάλο.
Όταν είσαι δημιουργικός άνθρωπος,
κάθε απόφαση που παίρνεις σε κάνει αυτό που είσαι.
Τα πέντε χρόνια που δούλεψα με τη Βικτόρια,
η δουλειά μου ήταν να λέω
"Ας βάλουμε λίπασμα στις ρίζες σου για να μεγαλώσεις".
Αν θες να γίνεις σχεδιάστρια μόδας,
πρέπει να είσαι πιστή στον εαυτό σου σε κάθε στιγμή της διαδικασίας.
Ήθελα να το ανακαλύψει.
Όταν ακολουθείς τα όνειρά σου, ανακαλύπτεις τον εαυτό σου.
ΤΡΙΑΝΤΑ ΛΕΠΤΑ ΠΡΙΝ ΑΠΟ ΤΗΝ ΕΠΙΔΕΙΞΗ
Η πασαρέλα.
Ακόμα βρέχει;
Όχι, σταμάτησε.
-Να βάλουμε τα κορίτσια στη σειρά; -Ναι.
Όλοι είναι μέσα στο κρύο. Πρέπει να αρχίσει η επίδειξη.
Είσαι καλά; Είσαι σίγουρη;
Είσαι σίγουρη; Απλώς κρυώνεις;
Μην ανησυχείτε.
-Μην ανησυχείτε. -Πάρε το σακάκι μου.
-Σαν να έτρεξες σε μαραθώνιο. -Δεν ξέρω γιατί τρέμω τόσο πολύ.
Να κι η κουβέρτα αλουμινίου!
Σας βρήκαμε ένα ήσυχο μέρος να καθίσετε πριν από την επίδειξη.
Στο άλλο κάστρο, δίπλα στην πασαρέλα.
Έχεις κι άλλο κάστρο;
Παίρνεις την Άννα. Εντάξει. Τα λέμε σε λίγο.
Εντάξει.
Δεν φαίνεστε έτοιμοι εδώ.
Βλέπουμε πολλές επιδείξεις μόδας,
είμαστε στον δρόμο έναν μήνα.
Όταν φτάσαμε εκεί, ήταν όλα μούσκεμα και έκανε κρύο.
Φαινόταν ότι είχαν ακόμα πολλή δουλειά.
Η πρόβλεψη λέει ότι σταμάτησε;
Η Βικτόρια αντιμετώπισε ένα κοινό που ίσως δεν ήταν 100% με το μέρος της.
Θα προσπαθήσουμε να τους βάλουμε να κάτσουν.
Ναι, εκεί.
Έχουμε όλα τα κορίτσια έτοιμα; Πάρτε θέσεις. Ευχαριστώ.
-Η Τζάσμιν είναι έτοιμη να μπούμε… -Όχι, τους βάζει να κάτσουν.
Ξέρετε πού είναι η θέση μου;
-Ναι, χρειάζομαι… -Ναι.
Θέλω κάποιον του Λουσιάν Παζές.
Ξέρω στο περίπου, αλλά όχι τον ακριβή αριθμό.
Είστε στην άλλη πλευρά. Μπορούμε να περάσουμε από εδώ.
-Πώς πάει; -Δεν έχουν κάτσει.
-Θέλουμε κι άλλο χρόνο. -Θέλετε κι άλλο;
-Θα της μιλήσεις; -Έχουμε ακόμα πολλούς όρθιους.
Λέει να περιμένουμε, γιατί ακόμα βάζει κόσμο στις θέσεις.
-Γιατί; Άργησαν; -Ναι, κάποιοι άργησαν.
Εντάξει. Ευχαριστώ.
Τελειώνει ο χρόνος, παιδιά.
Ας μπουν στη σειρά. Ανησυχώ τώρα.
Ναι. Αυτή είναι η σωστή απόφαση. Πάμε.
Λυπάμαι που κάνει τόσο κρύο και βρέχει,
αλλά είστε πανέμορφες,
και πολλοί άνθρωποι δούλεψαν πολύ σκληρά
για τα ρούχα της κολεξιόν που φοράτε.
Τώρα εξαρτάται από εσάς.
Σας αγαπάμε όλες.
Ευχαριστώ πολύ. Καλή τύχη.
Πάμε!
-Καλή τύχη. -Καλή τύχη.
Σ' αγαπάω.
Καλή τύχη.
Η επίδειξη είναι πολύ σημαντική,
όχι μόνο για μένα, αλλά για όλη μου την ομάδα.
Για αυτούς που πίστεψαν σε εμένα.
Θέλω οι συνεργάτες μου να είναι ευτυχισμένοι.
Θέλω τα παιδιά μου να 'ναι περήφανα.
Όπως κι ο Ντέιβιντ.
Αν δεν είχε πιστέψει σε εμένα, δεν θα είχα επιχείρηση.
Όταν είμαι στην τελική ευθεία, και τα κορίτσια περιμένουν να βγουν,
κανείς δεν ξέρει όλα τα παραπάνω πιο καλά από μένα.
-Δεν έπρεπε να έχει τσάντα. -Τι;
-Το λουκ της Απολίν. -Γαμώτο, συγγνώμη.
Έπρεπε να είχε αφαιρεθεί. Συγγνώμη.
Η Απολίν δεν έπρεπε να έχει τσάντα.
Δεν πειράζει.
Υπέροχο.
Απίστευτο.
Πάντα έλεγα στη Βικτόρια
"Μην κοιτάς δεξιά κι αριστερά. Να είσαι αυτή που είσαι".
Και σ' αυτό οφείλει την επιτυχία της.
Ένιωσα ότι εκείνη τη νύχτα πραγματοποίησε τα όνειρά της.
Πραγματικά ένιωσα ότι αυτό την τοποθέτησε εκεί που θέλει να είναι.
Καταπληκτικό. Είναι σε άλλο επίπεδο.
-Απίστευτο. -Ευχαριστώ πολύ.
Δεν τα παράτησε ποτέ, και επιτέλους λειτουργεί.
Μεταμορφώσαμε την επιχείρηση.
Αλλά είναι μόνο μια σταγόνα στο νερό.
Έχουμε ακόμα πάρα πολλά να κάνουμε.
Ήταν απίστευτο. Μπράβο.
Όταν άρχισα να βάζω τα θεμέλια στην επιχείρηση,
ήμουν έγκυος στον Κρουζ.
Μου πήρε σχεδόν 20 χρόνια να φτάσω εδώ,
και τώρα μπορώ να αρχίσω να χτίζω.
ΚΟΤΣΓΟΥΟΛΝΤΣ
Τι όμορφα τα ανθισμένα δέντρα!
Τα ακούς; Άκουσέ τα.
Όταν φτάσεις, άκουσέ τα.
-Να ακούσω τα δέντρα; -Άκου.
Είναι εκπληκτικό αυτό που έφτιαξες.
Το έφτιαξα για εσάς.
Αλήθεια.
Το ξέρω.
Είναι εκπληκτικό.
Τα αγόρια είναι εκεί;
Δεν τα ακούς να κλοτσάνε την μπάλα;
-Περίμενε. -Νόμιζα ότι ερχόταν η μπάλα κατά πάνω μου.
Παρακαλώ.
Εκπλήσσομαι όταν κάποιος βλέπει να έρχεται η μπάλα κατά πάνω του
και έχει το ένστικτο να…
-Να την κλοτσήσει; -Το ένστικτό μου λέει…
Να τη σηκώσεις ή να σκύψεις.
Τα πράγματα άλλαξαν πολύ για σένα.
Δεν νιώθεις πλέον αρκετή σιγουριά, ώστε να μπορέσεις να χαλαρώσεις;
Είσαι πολύ δυναμική, παθιασμένη και αφοσιωμένη.
-Με καλό ή κακό τρόπο; -Θεέ μου, με εκπληκτικό τρόπο.
Με εκπληκτικό…
Συγκινούμαι,
γιατί πάντα προσπαθείς να αποδείξεις την αξία σου.
Τι σε εμποδίζει να πεις "Εντάξει.
Το πέτυχα";
Έχω περάσει τόσα χρόνια παλεύοντας και χτίζοντας,
που νιώθω ότι τώρα έχω μια ευκαιρία,
και δεν θέλω να τη χάσω.
Σε ποιον θες να το αποδείξεις;
Ίσως σ' εσένα.
Φυσικά και νιώθω άσχημα
για εκείνη την περίοδο που έπρεπε να σου ζητάω να με βοηθήσεις.
-Δεν χρειάζεται να μου το αποδείξεις. -Όχι, αλλά το θέλω.
Το θέλω.
Όταν είδα το πρόσωπό σου και των παιδιών στα παρασκήνια μετά την επίδειξη,
δεν ήταν η πρώτη φορά,
αλλά ήταν μια αληθινή στιγμή
που μπορούσα να δω πόσο περήφανος ήσουν για μένα.
Κατάλαβες;
Ακόμα και τοστ να έφτιαχνες, θα ήμασταν περήφανοι.
Ποτέ δεν μπόρεσα να φτιάξω νόστιμα τοστ.
Όχι, έχεις δίκιο.
Αλλά δεν έχει σημασία.
Όχι, αλλά… Δεν ξέρω. Έχω ακόμα τόσα που θέλω να κάνω.
Θες να το αποδείξεις στον εαυτό σου, όχι σε εμένα.
-Ίσως. -Είσαι πολύ πεισματάρα.
Θες να τους διαψεύσεις όλους.
Ναι, αλλά η επιτυχία
είναι ωραία, δεν θα πω ψέματα.
Είμαι περήφανη και δεν ντρέπομαι να πω ότι είμαι φιλόδοξη
και ότι έχω ακόμα πολλά να κάνω.
Τώρα είμαστε και οι δύο… Είμαι σχεδόν 50.
Είσαι 51 χρονών.
-Θεέ μου. Ντέιβιντ! -Είσαι…
-Αλλά είσαι… -Είμαστε 101.
-Μια χαρά κρατιόμαστε για 101. -Αλλά…
Τι ακολουθεί;
-Κι άλλο μωρό; -Υπάρχουν τόσα…
Κι άλλο μωρό; Θεέ μου. Όχι.
Έχουμε ακόμα πολλά να κάνουμε.
-Δεν θα σταματήσεις; -Όχι ακόμα.
Καλησπέρα σε όλους.
Χαίρομαι που παρουσιάζω το βραβείο Επιχειρηματίας της Χρονιάς.
Να κάνω υπόκλιση στην αρχή;
Είναι εδώ ο βασιλιάς;
-Γεια σου. -Πώς ήταν;
Γεια.
Θα πω
"Ευχαριστώ τον υπέροχο σύζυγό μου, τον Ντέιβιντ.
Για την όμορφη οικογένειά μας, είμαι αιώνια ευγνώμων".
-Μόνο αυτό για μένα; -Μόνο αυτό.
Σε μια σημαντική γυναίκα που με εμπνέει,
τη μανούλα μου, τη Βικτόρια Μπέκαμ.
-Πολύ χαριτωμένο. -Γλυκό.
-Κλαις; -Όχι.
-Κλαις. -Όχι.
Όχι! Ναι!
-Δεν νομίζω ότι έχει κάτι μέσα. -Γιατί το πειράζεις;
Απλώς τσέκαρα. Δεν έχει τίποτα μέσα.
-Νόμιζα ότι είχε. -Καθόλου ωραίο.
-Όχι.
Είμαι περήφανος. Ξέρω ότι δεν θα με φιλήσεις.
Όχι, μόλις πέρασα δύο ώρες φτιάχνοντας μαλλιά και μακιγιάζ.
-Θα με λερώσεις με το ψεύτικο μαύρισμα. -Δεν πειράζει.
Χάρπερ, θες να έρθεις;
Γιατί λέγεται Harper's Bazaar;
-Έτσι λέγεται το περιοδικό. -Νόμιζα για χάρη μου.
Πάμε στο βραβείο Επιχειρηματίας της Χρονιάς.
Καλωσορίζω στη σκηνή τη Χάρπερ Μπέκαμ.
Να πάω;
Έχω πολύ άγχος.
Με χαρά θα απονείμω το βραβείο Επιχειρηματίας της Χρονιάς.
Έχω σχολείο αύριο.
Οπότε, ίσως γλιτώσω το διάβασμα.
Παρουσιάζω με περηφάνια το βραβείο Επιχειρηματίας της Χρονιάς
σε μια σημαντική γυναίκα που με εμπνέει,
τη μανούλα μου, τη Βικτόρια Μπέκαμ.
Υποτιτλισμός: Γκέλη Τόγια